(תאריך)

**הנדון: הודעה על מינוי אחראי תעסוקת אנשים עם מוגבלות ב (שם הארגון)**

בישראל חיים כיום כ 1,400,000 אנשים עם מוגבלות. מוגבלות יכולה להיות פיזית, חושית (כגון ראיה ושמיעה), קוגניטיבית, נפשית, תקשורתית ועוד. אנשים עם מוגבלות מהווים כ 20% מהאוכלוסייה הבוגרת, אולם רק כמחצית מהם מועסקים. אנשים עם מוגבלות נתקלים לא פעם בסביבה לא נגישה או מפלה, כזו היוצרת עבורם חסמים למימוש זכותם הבסיסית להיות חלק טבעי בתוכה – בזכות ולא בחסד.

השתלבותם של אנשים עם מוגבלות בשוק התעסוקה, ככל אדם, היא הבסיס למימוש עצמי, לחיים בכבוד, לתרומה למשק ולשוויון חברתי. כמעסיקים, יש לנו תפקיד חשוב בפתיחת השערים בפני אנשים עם מוגבלות, במתן הזדמנות שווה, ובהפיכת הרשות שאנו אמונים עליה למגוונת ומכילה יותר.

בתאריך 21.9.14 חתם שר הכלכלה, על צו הרחבה המחיל על כל המשק את הוראות ההסכם הקיבוצי שנחתם בין ההסתדרות למעסיקים, בנושא תעסוקת אנשים עם מוגבלות. ביום י"א תשרי התשע"ה , 5.10.2014 , פורסם הצו ברשומות.

אנו בארגון (שם הארגון) נרתמים לפעולות מגוונות ליישום דרישות החוק:

* קידום פעולות למניעת הפליה בתהליכי קבלה לעבודה, קידום, הכשרה וכד'
* מתן התאמות בסביבת העבודה על מנת שעובדים עם מוגבלות ישתלבו באופן מיטבי ושוויוני
* כתיבת נוהל להעסקת אנשים עם מוגבלות ברשות
* מינוי אחראי/ת על תעסוקת עובדים עם מוגבלות, להובלה וליישום המהלכים שצוינו לעיל:

(שם מלא), (הגדרת תפקיד), מונה/תה לאחרונה לאחראית על תעסוקת אנשים עם מוגבלות ברשות.

הממונה פועל להגעה לייצוג הולם כפי שהוגדר בחוק, ומהווה כתובת לפניות של אנשים עם וללא מוגבלות, הן מתוך הארגון והן מחוצה לו. הממונה מהווה מוקד לידע מקצועי ולהכוונה בנושא שילוב אנשים עם מוגבלות ברשות, בכל ההיבטים המתייחסים למחזור חיי העובד בארגון: איתור, מיון, קליטה, התאמת עמדת עבודה, קידום, פיטורין (בעת הצורך). הממונה מהווה איש קשר לגורמי סיוע חיצוניים, ופועל לכתיבת תוכנית העבודה של הרשות.

אנו מזמינים אתכם לפנות בכל שאלה בנושא. להלן פרטי ההתקשרות:

 חתימה: מנכ"ל / סמנכ''ל מ''א